tomron87/hebrew-wikipedia-sentences-corpus huggingface dataset:
באותה תקופה נודעה העיר בכינוי "בירת הנסורת של העולם" ובשנת 1860 פעלו בה 11 מנסרות עץ.
בשנת 1870 הפכה אושקוש לעיר השלישית בגודלה בוויסקונסין עם אוכלוסייה של יותר מ-12,000 תושבים.
תעשיית העץ המשיכה לשגשג ולהוות את הענף הכלכלי העיקרי בעיר ובשנת 1874 פעלו בעיר 47 מנסרות עץ.
ב-28 באפריל 1875 פרצה באושקוש שרפה גדולה שגרמה לנזקים כבדים בחלקה הצפוני של העיר, 70 חנויות, 40 מפעלים ו-500 בתים עלו באש.
ב-1895 נוסד בעיר מפעל לבגדי עבודה.
ב-1937 החברה אימצה את השם אושקוש ב'גוש.
בהדרגה החלה החברה להתמקד בבגדי ילדים, עד שב-1993 הם היוו 95% מהמכירות.
המפעל נסגר ב-1997, אך המותג נרכש על ידי חברת הביגוד Carter's וקיים עד היום (2023).
כלכלת אושקוש מסתמכת בעיקר על תעשייה ובמידה פחותה יותר על תיירות.
עם החברות הגדולות בעיר נמנית חברת אושקוש, המתמחה בייצור כלי רכב כבדים.
בעיר נמצאת אוניברסיטת ויסקונסין-אושקוש, אחת האוניברסיטאות הגדולות בוויסקונסין.
את אושקוש משרת נמל התעופה האזורי ויטמן, הנמצא במרחק 4 קילומטרים דרומית למרכז העיר.
מדי קיץ, במשך שבוע ימים, נערכת בשדה התעופה תערוכת מטוסים ומופע אווירי (EAA AirVenture Oshkosh).
לשדה מגיעים כ-10,000 כלי טיס ולמעלה מחצי מיליון מבקרים, דבר המניב הכנסות של למעלה מ-100 מיליון דולר לעיר ולסביבתה.
במשך שבוע האירוע, מגדל הפיקוח של שדה התעופה נושא בתואר "מגדל הפיקוח העסוק ביותר בעולם".
אושקוש נמצאת על מסלול כביש בין-מדינתי 41, המקשר בין העיר גרין ביי לבין מדינת אילינוי.
אושר עד (בשמה הרשמי מרב - מזון כל בע"מ) היא רשת מרכולים ישראלית, שהוקמה ב-2009 על ידי אברהם משה מרגלית, אריה בוים ויהודה לניאדו.
נכון לשנת 2025 מחזיקה הרשת ב-24 סניפים ברחבי ישראל, ובארבעה סניפים נוספים (תחת השם Bingo Wholesale) בארצות הברית.
"אושר עד" הוקמה בשנת 2009 כרשת דיסקאונט.
הסניף הראשון של הרשת הוקם במגדל העמק.
הרשת הוקמה על ידי אברהם משה מרגלית, אריה בוים ויהודה לניאדו, שהיו לפני כן הבעלים של רשת השיווק "אלף", שהוקמה כרשת שיווק הפונה לקהל חרדי וסניפיה הוקמו בריכוזי אוכלוסייה חרדית.
הרשת הייתה בבעלותם של מרגלית ובוים הנמנים עם חסידות גור ולניאדו החילוני, ומחצית מהמניות ברשת הוחזקו על ידי רשת שופרסל.
בשנת 2008 מימשה שופרסל אופציית רכישה, ורכשה את יתרת השליטה ברשת "אלף" מידי השותפים, ב-140 מיליון ש"ח.
לאחר שנת צינון הקימו השותפים את רשת "אושר עד".
על פי דירוג דן אנד ברדסטריט שפורסם בשנת 2023, אושר עד היא רשת המזון השלישית בגודלה בישראל מבחינת מחזור מכירות, עם סכום של 4.9 מיליארד שקל בשנה.
קודמות לה הרשתות שופרסל, ורמי לוי.
לפי אותו דירוג רשת "אושר עד" מובילה במדד המכירות לעובד.
נכון לספטמבר 2025, מונה הרשת 24 סניפים בישראל, כאשר האחרונים שבהם יפתחו בביתר עילית, עפולה ואזור תעשייה עד הלום.
בסניפיה נמכרים מוצרים עם הכשרים מיוחדים, אך היא אינה פונה רק לקהל חרדי.
סניפי הרשת גדולים בשטחם (כ-6,000 מ"ר בממוצע לסניף) ומוצרים רבים נמכרים בה באריזות גדולות.
בשנת 2016 פתחה הרשת סניף בשכונת ברוקלין שבניו יורק בשם Bingo Wholesale בהשקעה של $9,000,000, גודל הסניף הוא 6,503 מטר מרובע.
בכך הייתה לרשת המזון הישראלית הראשונה שפתחה סופרמרקט מחוץ לישראל.
ב-2019 פתחה הרשת חנות BINGO שנייה בארצות הברית, בלייקווד שבניו ג'רזי.
אושן טאוורס (), ידוע בעבר כ"סופטיל הוטל פלאזה" או כ"הקניון (דה מול)".
הוא מתחם בקראצ'י, העיר הגדולה בפקיסטן, הכולל קניון וגורד שחקים.
גורד השחקים מגיע לגובה של 120 מטרים (393 רגל) והוא מצוי בפרבר של העיר הגדולה בפקיסטן, קראצ'י.
המתחם כולו הוא בעל אספקת חשמל פרטית בגודל 5 מגה-וואט, הכי גבוה לבניין בקראצ'י, אף על פי שהוא לא הבניין הכי גבוה בקראצ'י (בניין גבוה ממנו מקבל אספקה של 2 מגה-וואט).
בגורד השחקים חמש מעליות לסחורות ומעליות נוספות המיועדות לתשעה נוסעים.
גורד השחקים, המצוי באזור חם, משתמש בטכנולוגיה מיוחדת לסילוק החום והעשן מהבניין.
בניית הבניין החלה בשנת 2007 והסתיימה בשנת 2013, הבניין היה בעבר (2012–2014) הגבוה ביותר בפקיסטן כולה והגבוה ביותר בעיר קראצ'י (2012–2018), הוא הפסיד את התארים לבניינים אחרים.
אושר כהן (נולד ב-15 בדצמבר 1998) הוא זמר-יוצר, פזמונאי, מלחין, מוזיקאי ומפיק מוזיקלי ישראלי.
כהן נולד וגדל בקריית ביאליק לזמר העבר אילן כהן וגדל במשפחה מוזיקלית שומרת מסורת.
כשהיה בגיל חמש החל ללמוד בקונסרבטוריון של קריית ביאליק.
במסגרת לימודי המוזיקה למד לנגן במגוון כלים: פסנתר, בגלמה, גיטרה, קלרינט וכינור.
בגיל 11 החל להופיע כקלידן מלווה בהופעות חיות.
כהן התגייס בשנת 2017 למשטרה הצבאית, אך שירת כאפסנאי בכלא 6. בתום עריקות של תשעה חודשים, ריצה עונש של חצי שנה בכלא צבאי.
בשנת 2018, הוציא את אלבום הבכורה שלו "נזכר בעיניה".
בספטמבר של אותה שנה, הוציא את הסינגל "ברגעים שאת הולכת" שזכה בהשמעות מרובות בתחנות הרדיו, נכנס אל המקום השני במצעד השבועי של מדיה פורסט, וזכה להצלחה רבה במצעדי הפזמונים השנתיים.
באוקטובר כתב והלחין את השיר "מאושרת בלעדיי" של עומר אדם.
השיר נכתב בהשתתפות לורן כהן, והופק ועובד על ידי תמיר צור.
בדצמבר יצא השיר "בתוך הראש שלי" אותו כתב והלחין כהן לקובי פרץ.
באותה שנה, יצא השיר "אסתדר לבד" של אייל גולן שכתב והלחין כהן יחד עם תמיר צור.
במרץ 2019, הוציא יחד עם הזמר דודו אהרון והדי ג'יי Vivo את השיר "24 שעות".
באותה שנה הוציא יחד עם הרכב האולטראס את השיר "מה הוא יודע", ואת השיר "מה את עושה לי" יחד עם עומרי סגל.
באוגוסט של אותה שנה, הוציא את השיר "אני שונא אותך", ובנובמבר את "ציפרלקס".
בינואר 2020, הוציא את הסינגל "כל הזמן אומרת", ובמרץ הוציא את "הריני מקשר".
חצי שנה מאוחר יותר הוציא גרסה נוספת ל"הריני מקשר" יחד עם יניב בן משיח.
בפברואר 2020, הוציא את אלבומו השני "חיכיתי לך", ואף שיחק בתפקיד אורח בסדרה "שנות ה-80" כפייטן בברית של בנו של פרדי.
באותה שנה, יצא לאור השיר "טעיתי" של אייל גולן, שכתב כהן.
באוקטובר של אותה שנה, הוציא את השיר "מי עוד יחבק", ובדצמבר הוציא את הסינגל "תחזרי מהר".
במרץ 2021, הוציא את השיר "אני אוהב אותך".
באותו החודש יצא השיר של שרית חדד "ככה בלי שלום" שכתב והלחין כהן יחד עם שרית, ואף עיבד את השיר.
ב-3 במאי העלו השניים ביצוע אקוסטי לשיר.
ב-17 ביוני, הוציא את השיר "זוגות כאלה", וב-10 באוגוסט את "שירים של עומר" שכתב, הלחין, עיבד וביצע.
ב-14 בדצמבר הוציא לאור שיתוף פעולה עם נועה קירל בשם "רעשים".
ב-16 בפברואר 2022 הוציא את השיר "מקבל על עצמי" אותו כתב והלחין.
ב-2 במאי הוציא שני שירים נוספים, "חמישי שישי" ו"אהובי לב אדום" כשהראשון הגיע למקום ה-33 במצעד ההיטליסט של מאקו.
באותה שנה השתתף במופע "Next" לצד עומר אדם.
בפברואר 2023 יצא המיני-אלבום "אושר", אשר כולל את הסינגל "אני פה" עם אודיה, שזכה להצלחה רבה בסטרימינג ובתחנות הרדיו.
בנוסף האלבום כולל גם את השירים "תראי אהובתי" ו"אקורדים בלילות", שהגיעו למקום התשיעי וה-15 בהתאמה במצעד ההיטליסט.
ביוני של אותה השנה יצא המיני אלבום Part II הכולל את השירים "איך שאת אוהבת", "ככה וככה" ו"אהבה" שהגיעו למקומות ה-23, השני והראשון בהתאמה במצעד היטליסט.
"ככה וככה" הגיע גם למקום השביעי במצעד הרשמי של גלגלצ ולמקום השני במצעד העשירייה, בעוד ש"אהבה" תפס את המקומות הראשונים בשני המצעדים, בהתאמה.
"אהבה" גם הגיע למקום הראשון במצעד של מדיה פורסט.
ב-1 בנובמבר של אותה השנה ובמהלך מלחמת חרבות ברזל, הוציא את השיר "תרקדי", שהגיע למקום החמישי במצעד ה"היטליסט".
ב-18 בדצמבר הוציא את הסינגל "קווים לדמותו" אותו גם כתב והלחין.
השיר הגיע למקום ה-13 במצעד השבועי של מדיה פורסט ולמקום ה-33 במצעד ה"היטליסט".
ב-8 בפברואר 2024 הוציא לאור את המיני אלבום השלישי שלו, The Last Episode.
המיני-אלבום הוא חלק מטרילוגיה של מיני אלבומים, והוא הפרק האחרון.
ב-21 באפריל הוציא לאור את השיר "פלסטרים".
ב-9 במאי של אותה השנה יצא לאור אלבום האוסף "ישראל בידור – שרים למדינה", שם ביצע כהן את השיר "אין כמו בבית" לצד שרית חדד, שהגיע למקום ה-91 במצעד ההיטליסט.
ב-21 ביולי הוציא את המיני אלבום הרביעי שלו, Next Episode, המכיל את השיר "אין אותי", בהשתתפות נועה קירל.
השיר עצמו הגיע למקום הראשון במצעד השבועי של גלגלצ.
ב-6 בפברואר 2025 הוציא את המיני אלבום החמישי שלו "גיטרה ולנשום".
ב-9 באפריל 2025 הוציא את המיני אלבום השישי שלו "אושר כהן".
ב-1 ביולי 2025 כהן ועדן חסון הוציאו דואט בשם "מיליון לילות".
ב-4 באוגוסט הוציא מיני-אלבום בשם "אוגוסט דאמפ", הכולל שישה שירים.
חמישה מתוך שירי האלבום נכתבו והולחנו בשיתוף עם טל קסטיאל.
בדצמבר 2023 התארס לבת זוגו סהר נועם, אך לאחר חודש נפרדו השניים.
משנת 2024 החל מערכת יחסים עם הדוגמנית עדן פינס.
בפברואר 2026 נעצר בחשד להחזקת סמים קשים, כעבור שעות ספורות שוחרר בתנאים מגבילים.
שנהפרסקטגוריהפרויקטמועמדות2022פרסי נבחרי השנה של פרוגיזמר השנהאושר כהןשיר השנה"אהובי לב אדום"
אוּשַׁנגִי מַרגִיאנִי (בגאורגית: უშანგი მარგიანი; נולד ב-28 בינואר 1994) הוא ג'ודוקא גאורגי אשר מתחרה בקטגוריית המשקל עד 90 ק"ג, מחזיק במדליית ארד מאליפות העולם משנת 2017 אותה זכה תוך ניצחון על אלכסנדר קוקול.
בודפשט 2017: מדליית ארד בקטגוריית המשקל עד 90 ק"ג
גראנד פרי טביליסי 2014: מדליית ארד
גראנד סלאם באקו 2014: מדליית כסף
גראנד פרי טביליסי 2015: מדליית כסף
גראנד פרי סמסון 2015: מדליית ארד
גראנד סלאם באקו 2015: מדליית כסף
גראנד סלאם באקו 2017: מדליית כסף
גראנד פרי טביליסי 2017: מדליית ארד
גראנד סלאם טוקיו 2017: מדליית ארד
גראנד פרי בודפשט 2018: מדליית כסף
אושן קִי הוא אי מלאכותי פרטי בבהאמה הממוקם במחוז בימיני .
הוא ממוקם 32 ק"מ דרומית לבימיני, וכן 110 ק"מ דרום-מזרחית למיאמי, פלורידה.
אושן קי הוא אי קטן יחסית, בעל שטח של כ-500 מ"ר, שהורחב, ומשמש מאז 2019 כאתר תיירות.
האי המקורי שעל בסיסו הורחב אתר התיירות היה אי אלמוגים נמוך, ששימש בסוף שנות השישים עד תחילת שנות השבעים כמכרה להפקת חול תעשייתי.
האי היה עזוב במשך שנים ואשפה הצטברה לחופיו.
האתר נרכש בשנת 2015 על ידי חברת הספנות MSC (חברה), תוך השקעה כספית של 200 מיליון דולר.
הוא נוקה ונלקחו מחופיו 500 טון של אשפה, מתכות ופסולת.
שטחו הורחב, והוא נפתח בנובמבר 2019 כאי פרטי של החברה למטרות תיירות.
ספינות נופש יוקרתיות של החברה יוצאות אליו מפלורידה, במסלול הכולל את איי הבהאמה.
משמעות המילה קי (ספרדית: Cayo, אנגלית: Cay או key) הוא אי אלמוגים נמוך הנמצא באזורי אקלים טרופי ונפוץ בעיקר בים הקריבי, בשונית המחסום הגדולה הסמוכה לאוסטרליה, ובשונית המחסום של בליז.
מקור המילה "קי" הוא במילה "קַיִי" בשפות האינדיאניות של שבטי האראוואק והקאריבּ שבקריביים, משם עברה ונטמעה בכל שפות העמים הכובשים באזור זה: ספרדית, פורטוגזית, אנגלית ועוד.
האי נקרא כך עוד לפני רכישתו.
האי מוקף ב-64 קילומטרים רבועים של מים מוגנים.
החברה התחייבה במסגרת הרכישה להפוך את המקום לשמורת טבע ימית מוגנת.
אוכלוסיית האלמוגים שהייתה במקום, ונהרסה בשנות השימוש של האי כמכרה ואתר פסולת, שוקמה ונבנתה כשונית אלמוגים המעודדת ומחזקת את צמיחתם של אלמוגים חדשים.
האי הקטן מוקף מכל עבריו במים צלולים, והחופים בו חוליים לבנים ורכים.
השמורה הימית של אושן קי MSC כוללת לגונה לשחייה, צלילה בשונית האלמוגים, וספורט ימי.
באי נבנו מספר ברים המספקים אלכוהול, מוזיקה ואווירה לאורחי המקום.
המזח שאליו עוגנות ספינות הנופש נבנה באופן מלאכותי, תוך הרחבת שטח האי.
בנוסף נחפרה בתוך האי לגונה, תוך הרחבת שטח החוף הנושק למי האוקיינוס.
חפירת הלגונה באמצע האי מאפשרת להגדיל את שטח חופי הרחצה באי לשני קילומטרים.
באי נבנו אף מסעדה ומטבח, לטובת התיירים, אך המזון המוגש בהן מובא אל האי על ידי ספינות הנופש של החברה, כאשר השף וצוות הטבחים של הספינה מכינים אותו עם העגינה.
האי עצמו שייך למדינת איי בהאמה.
הוא הוחכר למשך 100 שנה לחברת MSC, תמורת מיליוני דולארים, והתחייבות לנקותו ולהפכו לשמורת טבע.
מאחר שהוא שטח פרטי, לא ניתן להגיע אל האי באופן עצמאי, אלא רק באמצעות ספינות הנופש של החברה.
משך הסיור על האי הוא יממה, במהלכה עוגנת הספינה במזח האי.
התיירים אוכלים במסעדות האי, מבלים בברים ובאטרקציות התיירות באי, אך שבים ללון בחדריהם בספינה.
האי, שפעולתו כאתר תיירות יוקרתי החלה בנובמבר 2019, הושבת בסביבות חודש מרץ 2020, חמישה חודשים בלבד לאחר פתיחתו, עקב מגפת הקורונה העולמית, שגרמה לביטול תיירות בספינות נופש.
האי היה מושבת במשך כשנה וחצי, וחזר לפעילות בקיץ 2021.
אושר דוידה (נולד ב-18 בפברואר 2001) הוא כדורגלן ישראלי המשחק בעמדת קשר הכנף במכבי תל אביב מליגת העל ובנבחרת ישראל.
החל את דרכו במחלקות הנוער של מ.ס.
אשדוד ומכבי תל אביב, ובשנת 2015 הצטרף למחלקת הנוער של הפועל תל אביב.
הוא זכה יחד עם קבוצת הנוער של המועדון בגביע המדינה לנוער בעונת .
ב-30 ביולי 2019 ערך את הופעת הבכורה שלו בקבוצה הבוגרת של המועדון, בהפסד 2–3 למ.ס.
אשדוד במסגרת גביע הטוטו 2019/2020. ב-4 בנובמבר ערך את הופעת הבכורה שלו בליגת העל הישראלית, בהפסד 1–2 למכבי חיפה במסגרת המחזור התשיעי לעונת 2019/2020. בעונה זו שיחק לסירוגין בקבוצת הבוגרים ובקבוצת הנוער של המועדון, וערך תשע הופעות ליגה במדי הקבוצה הבוגרת.
ב-23 באוגוסט 2022 חתם בסטנדרד לייז' מליגת העל הבלגית.
חמישה ימים לאחר מכן ערך הופעת בכורה בקבוצה, בניצחון 0–1 על קורטרייק.
ב-30 באוגוסט 2023 חתם במכבי תל אביב לארבע שנים.
שיחק בכל נבחרות הנערים (למעט בנבחרת נערים ב' עד גיל 16) והנוער של ישראל.
מאז 2020 הוא חלק מסגל נבחרת ישראל הצעירה עד גיל 21.
נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).
מחוז אושנה הוא מחוז בנמיביה.
אזור ערים מרכזיות של המחוז מהווה מרכז אורבני השני בחשיבותו במדינה לאחר עיר הבירה וינדהוק.
בשנים אחרונות אזור עירוני של המחוז עובר פיתוח משמעותי.
רוב העסקים של צפון נמיביה מרוכזים שם.
למרות זאת האזור סובל מתחבורה ירודה והעדר רשת כבישים מפותחת.
לאחרונה הוקמו מסלולי המראה למטוסים בינוניים שניתנים להפעלה בשעות יום.
באזור קיימים שטחי גידול דוחן פנינה משמעותיים ובקר הבית.
החלק הדומי של המחוז אינו מתאים לצורכי חקלאות.
מבחינה מוניציפלית המחוז מחולק ל-11 אזורי בחירה.
בבחירות אחרונות שנערכו בשנת 2020 בכל האזורים נבחרו נציגי SWAPO שהיא המפלגה השולטת במדינה.
בין היתר לפרלמנט המקומי נבחר אדולף היטלר אונונה.
אושנו (בקצ'ואה: Ushnu) הוא מבנה מדורג בצורת פירמידה, ששימש את האינקה לניהול הטקסים החשובים ביותר של אימפריית האינקה.
מבנים כאלו הוקמו בקוסקו, בירת האימפריה, ובערים העיקריות, או על פסגות ההרים לצד מערכת הדרכים של האינקה.
מעט מאוד ידוע על השורש בקצ'ואה של המונח אושנו, אך נראה שפירושו "מקום האבנים שבו המים מסוננים".
הם שימשו כנראה את האוכלוסיות הפרה-היספניות, כאשר נאלצו לערוך טקסים שבהם הקריבו נוזלים, בעיקר משקה תירס אלכוהולי, כקורבן.
האושנו הוקם בכיכר המרכזית של העיר, או על פסגות ההרים שמהם אפשר היה לחלוק כבוד לאלי ההרים, הוואמני (Wamani).
המבנה הוא פירמידה מלבנית שנוצרה על ידי חמש פלטפורמות, שנבנו ברציפות לחלק הגבוה ביותר עבור גרם מדרגות חיצוני.
בחלק העליון ניצבה כורסה כפולה מעובדת באבן, שעל פי המסורת המקומית כוסתה ביריעות מוזהבות.
זה היה המקום שבו ישבו הסאפה אינקה והקויה (אשתו) לשפוט ולנהל את הטקסים והפולחנים שהתבצעו בכיכר.
הטקסים והפולחנים הפכו מורכבים יותר ויותר והאושנו בתקופת אינקה היה לא רק המקום המיועד לנסך של צ'יצ'ה, אלא גם לקורבנות של ילדים, בעלי חיים, כמו גם עם שריפת בדים ומנחות אחרות.
אושר שקלים (נולד ב-4 ביולי 1974, י"ד בתמוז ה'תשל"ד) הוא חבר כנסת מטעם הליכוד, ויו"ר הועדה לפניות הציבור בכנסת
שקלים נולד בחולון להורים ילידי איראן.
בוגר תיכון מקיף תל גיבורים (כיום הגימנסיה על שם הרצוג) שבחולון.
בשנת 1998 סיים קורס מאמני כושר מטעם מכון וינגייט ולאחר מכן, עסק בתחום כמה שנים.
בהמשך, פנה לתחום הפרסום והשיווק והקים משרד פרסום לניהול קמפיינים באינטרנט.
סיים תואר ראשון בכלכלה, מדע המדינה וסוציולוגיה ותואר שני בתקשורת פוליטית באוניברסיטת בר-אילן.
בשנים 2018–2023 ניהל את מרכז המבקרים של איגודן – איגוד ערים דן לתשתיות איכות הסביבה.
בשנים 2002–2005 שימש יו"ר צעירי הליכוד בסניף חולון, ומונה לסגן יו"ר צעירי הליכוד הארצי.
בשנת 2012 נבחר למרכז הליכוד ולמועצת הסניף בחולון.
בבחירות המקדימות לקראת הבחירות לכנסת העשרים וחמש התמודד על ייצוג מחוז תל אביב ברשימת הליכוד.
לאחר שהמועמד המוביל במחוז, דודו לניאדו, נפסל מלהתמודד, שקלים גבר בפער של כ-350 קולות על דור חרלפ, יועצו לשעבר של יואב קיש.
הוא שובץ במקום ה-38 ברשימה לכנסת.
ב-15 בפברואר 2023 הפך לחבר הכנסת, במסגרת החוק הנורווגי.
ח"כ שקלים הוא חבר בוועדת הבריאות, ועדת ביקורת המדינה, הוועדה לזכויות הילד, הוועדה לפיקוח על הקרן לאזרחי ישראל וממלא מקום בוועדת הכספים.
כמו כן, הוא יו"ר השדולה לקידום עסקים קטנים ובינוניים ויו"ר השדולה להגנת הצרכן.
ב-28 בינואר 2026 מונה ליו"ר הועדה המיוחדת לפניות הציבור של הכנסת במקום יצחק פינדרוס שביחד עם כל סיעת יהדות התורה פרש מהקואליציה כמה חודשים לפני כן.
שקלים הוא תושב חולון, נשוי לרויטל, רואת חשבון, ואב לארבעה.
אושר ללא גבול (או - חייו והרפתקאותיו של ב.ש על פי דיווחי השכנים) הוא סרט קולנוע ישראלי משנת 1996 בכתיבתו ובימויו של יגאל בורשטיין, עם אריאל זילבר ויעל אלמוג בתפקידים הראשיים.
זוהי פנטזיה קולנועית קומית שבה אירועים מחייו של ברוך שפינוזה מהמאה ה-17 באמסטרדם והאג מועברים לחולון של ימינו בה גר צעיר בשם זה המחפש את האושר הנצחי של האדם.
הפסקול המוזיקלי של הסרט הוא יצירות לצ'מבלו של דומניקו סקרלטי מנוגנות בידי מירי זינגר.
את הסרט מלווים בקריינות רמי ברוך ושמואל וולף המספרים על חייו של שפינוזה בהולנד.
יגאל בורשטיין זכה בפרס אופיר לתסריט המקורי הטוב ביותר.
הסרט זכה בפרס ליפר לתסריט הטוב ביותר ובפרס הסרט המזרח-תיכוני בפסטיבל הסרטים הבינלאומי בשנת 1996.
ברוך שפינוזה (אריאל זילבר) הוא בחור צעיר המתגורר בחולון (בהקבלה לאמסטרדם) שיושב רוב הזמן מול מחשב ומקליד בקול את משנתו על חיפוש האושר הנצחי של האדם.
אם ימצא אותו, זה ימלא אותו אושר ללא גבול (שם הסרט).
מול דירתו מתצפתים ומקליטים אותו שני סוכני שב"כ (אלון נוימן ורענן חפץ – המקבילים לסוכני הרבנים והאינקוויזיציה באמסטרדם).
ברוך לומד פילוסופיה ומתאהב בסטודנטית הנוצרית קלרה מרי (יעל אלמוג).
הוא מתווכח עם המרצה (אלכס פלג) וזה מוצא חן בעיניה אבל היא מעדיפה בסוף להתחתן עם הגניקולוג ד"ר דריק קנקרין (נעם מאירי) לאכזבתו של שפינוזה.
שכניו של ברוך מסתכלים עליו כאדם מוזר.
לידו גר המתופף ג'קי (דני שטג) הגר כעת עם תיירת משוודיה בשם אולה (שירה פרבר).
סמוך לג'קי גרה משפחת אגיוב - אהרון אגיוב (יגאל עדיקא), אשתו דינה (ליאת גורן) וששת ילדיהם בדירה צפופה עם מכונת כביסה שדופקת כל הזמן.
אהרון העובד כמתרגם בחקירות שב"כ, חוזר עייף לדירתם באופן קבוע ונשכב לישון, כשאקדח צמוד אליו כל הזמן.
בגלל השקפותיו של שפינוזה על האלוהים הוא מוחרם על ידי הדתיים.
מכונית עם רמקול מלאה בחרדים עוברת ברחובות השכונה והם מכריזים חרם ונידוי חברתי על שפינוזה.
יוסף בן דוד (יאיר רובין) גר עם אשתו עליזה (עפרה וינגרטן), והם נשואים 15 שנה ללא ילדים.
עליזה היא מורה לגאוגרפיה ומאוהבת במדריך להתעמלות הצעיר והחסון (אילן גזית).
כולם מוזמנים לחתונה של קלרה עם ד"ר דריק.
שפינוזה נשאר עם ילדי אגיוב ומלמד אותם את משנתו.
בחתונה מתופף ג'קי בלהקה, ואולה מתגנבת עם המדריך להתעמלות והם מתנים אהבים לאכזבתו של ג'קי.
עליזה רוצה להתגרש מיוסף, והוא מגיע לדירה של אהרון ודינה, מוציא את האקדח ויורה בעצמו.
לפתע מתרחשים "ניסים" (הקבלה לאופוריה בימי שבתי צבי) – יוסף נרפא וחוזר לעליזה, ג'קי חוזר לאולה ובחוץ רוקדים ושרים "משיח, משיח".
רק ברוך לא מאמין בניסים.
המשיח הכזיב, ישראל מוקפת באויבים (כמו הולנד בזמנו) פורצת מלחמה וג'קי שנשלח אליה נהרג בה.
אהרון נתקע עם רכבו בשטחים ופלסטינים עומדים להתקיף אותו אך עוזבים אותו לאחר שהוא מראה להם את תלוש המשכורת העלוב שלו.
לבסוף מקבל ברוך הזמנה להיידלברג, הוא מתקשר לקלרה והיא מגיעה אליו במהירות, מודיעה לו שהתגרשה ומשכנעת אותו להישאר.
בסוף הסרט כל השכנים יחד מדקלמים ושרים איתו את עיקרי משנתו על אושר, אלוהים, גורל, שמחה ועצב.
שם השחקן/יתשם הדמותהערותאריאל זילברברוך שפינוזהיעל אלמוגקלרה מרינעם מאיריד"ר דריק קנקיןיגאל עדיקאאהרון אגיובליאת גורןדינה אגיובדני שטגג'קי פורתסמתופףשירה פרבראולהתיירת משוודיהיאיר רוביןיוסף בן דודעפרה וינגרטןעליזה בן דודאלון נוימןמרגל 1רענן חפץמרגל 2אלכס פלגמרצה לפילוסופיהאילן גזיתמדריך ספורט
"אושר" הוא המיני-אלבום הראשון של הזמר הישראלי אושר כהן.
האלבום יצא לאור ב-9 בפברואר 2023, באמצעות חברות התקליטים הליקון ארומה מיוזיק ו-P.A.I.
האלבום כולל הופעות אורח של אביו של כהן אילן כהן ואודיה.
מתוך האלבום יצא הסינגל המוביל "אני פה" ביחד עם אודיה, ביום צאתו של המיני-אלבום.
השיר הגיע לחמישייה הפותחת במצעדים של גלגלצ, העשירייה והיטליסט.
בנוסף, השיר "אקורדים בלילות" מתוך האלבום זכה אף הוא להצלחה והגיע למקום העשירי במצעד העשירייה ולמקום ה-15 במצעד של היטליסט.
בעקבות הצלחת המיני-אלבום, הוציא כהן אלבום המשך, בשם Part II, ב-6 ביוני 2023.
אושקאטי היא בירת מחוז אושנה בצפון נמיביה.
אושקאטי הוקמה ביולי 1966. היא שימשה בתחילתה כבסיס של כוח ההגנה של דרום אפריקה במלחמת הגבול של דרום אפריקה בשפת אנשי המקום, פירוש שם העיר הוא "מה שביניהם", אך יש הסוברים כי השם מיוחס לאנטנת השידור שמהווה את המבנה הגבוה ביותר בנמיביה.
ב־19 בפברואר 1988 אירע פיצוץ של מכונית תופת בבנק הלאומי באושקאטי.
הוא גרם למותם של 27 בני אדם ולפציעתם של עוד כ־70. רשויות דרום אפריקה (שהייתה בעלת מנדט חבר הלאומים על נמיביה – אז נקראה דרום־מערב אפריקה) והתנועה לעצמאות נמיביה האשימו זו את זו בפיצוץ.
איש לא הואשם במקרה והעניין ירד עם עצמאות נמיביה בשנת 1990 וקריאות לפיוס לאומי.
מאז קבלת העצמאות של נמיביה החלה תנופת פיתוח באושקאטי.
כשנתיים לאר מכן, בשנת 1992, היא הוכרזה כעיר.
בשנת 2008 נפגעה העיר משיטפונות כבדים.
לאחר מכן אושרה תוכנית אב לבניית סוללה באורך של 23 קילומטרים מסביב לעיר במטרה למנוע מהמים להציף את העיר וליישב מחדש את האזורים שנפגעו.
העיר נמצאת בצפון נמיביה בגובה של 1,074 מטרים מעל פני הים.
היא נמצאת באזור ביצתי וליד תוואי נהר אוקטנה .
הגבול עם אנגולה ממוקם כ־44 קילומטרים צפונית לעיר.
הפארק הלאומי אטושה נמצא כ־100 קילומטרים מדרום־מזרח.
העיר צואמב רחוקה כ־265 קילומטרים מדרום־מזרח, והבירה וינדהוק מרוחקת כ־545 קילומטרים מאושקאטי.
האקלים באושקאטי הוא אקלים צחיח למחצה (BSh לפי שיטת קפן).
הטמפרטורה הממוצעת ביום היא 30.3 מעלות צלזיוס ובלילה 14.75 מעלות צלזיוס.
בשנה ממוצעת יורדים 472 מילימטרים של משקעים, רובם בין נובמבר לאפריל.
הכביש הראשי של נמיביה עובר בעיר.
הוא מתחיל בקייפטאון שבדרום אפריקה, עובר בספרינגבוק ואז חוצה את הגבול לנמיביה.
משם הוא ממשיך לקיטמנסהופ ולווינדהוק ואז מגיע לאושקאטי.
משם הוא ממשיך עד לגבול עם אנגולה.
בנוסף, בעיר ממוקם נמל התעופה אושקאטי בעל מסלול טיסה באורך 1,620 מטרים.
אושקוש JLTV (ראשי תיבות של Joint Light Tactical Vehicle; רכב טקטי קל משולב) הוא רכב קרבי קל המיוצר על ידי חברת אושקוש ונמצא בשימוש צבא ארצות הברית ועוד מדינות החל משנת 2019. ה־JLTV בעל יכולת עבירות גבוהה וביצועי שטח משופרים.
בנוסף הוא מצויד במערכת מיגון הניתנת לפירוק והרכבה לפי הצורך.
למעשה JLTV הוא שמה של תוכנית הפיתוח וההצטיידות לרכב טקטי קל שישמש כתחליף לרכבי ההאמר בצבא ארצות הברית.
לתוכנית הוגשו מספר אבות טיפוס מחברות שונות ולאחר ניסויים רבים נבחר רכב בשם L-ATV של חברת אושקוש.
בשל זכייתו בתוכנית מכונה הרכב בכלליות JLTV.
לצד צבא ארצות הברית וחיל הנחתים, הרכב נמצא בשימוש מדינות רבות כגון, בלגיה, ברזיל, ליטא, מונטנגרו, מקדוניה הצפונית, רומניה וסלובניה.
הוא הוזמן על ידי מדינות רבות בהן ישראל, מונגוליה וסלובקיה.
בשנת 2006 הגיעו להבנה בצבא ארצות הברית כי הגיעה העת למצוא מחליף לרכבי האמר MRAP המזדקנים, המטרה הייתה רכב בעל שרידות גבוהה יותר ועבירות גבוהה יותר.
למכרז ניגשו שבע חברות, ולאחר תהליכים ניסויים ובירוקרטיים צומצם המכרז לשלוש חברות, אושקוש, לוקהיד מרטין ו־AM General.
באוגוסט 2015 נבחרה ההצעה של אושקוש כאשר בחוזה סוכם על שלב ראשון של כ-16,000 כלי רכב בעסקה של 6.749 מיליארד דולר.
הערעורים שהוגשו על ידי לוקהיד מרטין נדחו בין היתר בשל תוצאות הניסויים שהתפרסמו.
הדו"ח הבלתי תלוי של הפנטגון לבדיקה והערכה תפעולית חשף כי במהלך הבדיקות אב הטיפוס של אושקוש החזיק מעמד כמעט פי שישה יותר מאשר הדגם הקרוב ביותר, אב הטיפוס של לוקהיד מרטין.
הרכב של אושקוש השיג בממוצע 7,051 מייל בין כל כשל מבצעי, (המונח הטכני הוא MMBOMF - Mean Miles Between Operational Mission Failure) הרכב של לוקהיד מרטין השיג רק 1,271 מייל.
במרץ 2022 נפתח המכרז ל־JLTV A2, השלב השני של אספקת הרכבים בו הפסידה אושקוש ל־AM General.
בנובמבר 2023, בעיצומה של מלחמת חרבות ברזל דווח כי צה"ל יקבל 75 רכבי JLTV שיירכשו על ידי ארצות הברית וימסרו לישראל במסגרת תוכנית הסיוע הצבאי של מחלקת המדינה.
כשבועיים לאחר מכן דיווחה אושקוש כי משרד הביטחון ביצע ישירות רכישה נוספת של כמה עשרות כלי רכב.
מחירו של ה-JLTV עומד על כ-400 אלף דולר ליחידה.
הרכב שהוזמן בידי צה"ל מצויד במנוע טורבו דיזל 6,600 סמ"ק, המבוסס על הדורמקס של ג'נרל מוטורס, בתיבת הילוכים אוטומטית עם 6 הילוכים, ומסוגל להגיע למהירות מרבית של 110 קמ"ש.
ניתן לחמש את הרכב במקלע, בטילי נ"ט, ובמרגמת חנית.
עוד דווח כי חברת פלסן סאסא הישראלית אחראית למיגון הכלים.
שיתופי פעולה רבים מתקיימים בין אושקוש לתעשיות הביטחוניות הישראליות וזאת מכיוון שה-JLTV הוא הרכב המועדף לניסויים שונים.
כך לדוגמה ב-2021 התבצע ניסוי של חברת רפאל לשיגור טיל תמוז מעל גבי הרכב.
ה־JLTV גם שימש את חברת אלביט לפיתוח וניסוי מרגמת החנית.
באוגוסט 2024 ה-JLTV נקלט בצה"ל בשם "פרא" וייכנס לשירות ביחידות המיוחדות ולאחר מכן בגדס"רים.
אושר ביטון (נולד ב-1998) הוא זמר ישראלי.
ביטון נולד בשנת 1998 ובילדותו סבל מעודף משקל, חווה נידוי חברתי וסבל מביקורת סביבתית, כולל יחס שלילי מצד מורים ותלמידים.
בגיל 11, כשהגיע למשקל של 74 ק"ג ורמת השומנים בדמו הייתה גבוהה, החליט להתחיל בתהליך הרזיה, בליווי משפחתו בו הצליח להוריד 30 ק"ג.
הוא השתתף בתוכנית "הכוכב הבא" וזכה להצלחה בזכות שיריו ומיליוני צפיות ביוטיוב.
הביצועים המוזיקליים של ביטון במהלך העונה השישית של הכוכב הבאשלבתאריךביצועהצבעת השופטיםציוןתוצאהאמדורסקיפלססקעתמימוןסטטיק ובן-אלשלב האודישנים1 בדצמבר 2018"תל אביב בלילה"—85%עברשלב המבחן הגורלי7 בינואר 2019"ים של דמעות"80%שלב הדו-קרב13 בינואר 2019"אסתדר לבד"87%דו-קרב 219 בינואר 2019"תפסת לי מקום" (עם קלרה סבג)71%ניצל מהדחהקרב הגלדיאטורים20 בינואר 2019"הרבה ממך נשאר"47%הודחגלגל הצלה7 בפברואר 2019"פרי גנך"1010121012 (סטטיק)12 (תבורי)85
ב-28 בינואר 2019 הוציא את סינגל הבכורה שלו, "משתקפת".
ב-28 באפריל הוציא את הסינגל "מעגלים".
ב-14 באוגוסט הוציא את הסינגל "כמה טוב שבאת".
ב-2 בדצמבר הוציא את הסינגל "תבלי לך איתו".
ב-2 באוגוסט הוציא את הסינגל "כמה חם פה" עם קטריקס.
ב-4 באפריל 2021 הוציא את הסינגל "שלום או מלחמה".
ב-19 באוגוסט הוציא את הסינגל "תופעות לוואי".
ב-14 ביולי 2022 הוציא את הסינגל "מטיילים בתל אביב".
ב-10 בינואר 2023 הוציא את הסינגל "ייאוש או געגוע".
ב-14 בפברואר הוציא את הסינגל "אסתר".
ב-23 באפריל הוציא את הסינגל "שלחי אותו".
ב-16 במאי הוציא את הסינגל "אין מי שיחזיר אותך".
ב-13 ביוני הוציא את הסינגל "אלבי".
ב-4 ביולי הוציא את הסינגל "שובי אל גני".
ב-15 באוגוסט הוציא את הסינגל "אהבה גדולה".
ב-30 באוגוסט הוציא את הסינגל "כמו משוגע", דואט עם ואלרי חמאתי.
ב-14 בספטמבר הוציא את הסינגל "חכי".
ב-19 בספטמבר הוציא דואט בשם "חתולה" עם אורי קומאי, המוכר גם כדודו פארוק.
ב-26 באוקטובר הוציא את הסינגל "לא אבדה תקוותנו".
ב-16 בינואר 2024 הוציא את אלבום הבכורה שלו, "כמה טוב שבאת".
ב-6 בפברואר הוציא את הסינגל "לדורות".
ב-7 במרץ הוציא את הסינגל "יש סיבה להכל", שנכתב לזכרו של רס"ן ז"ל, שהיה מפקד פלוגה בגדוד 51 של גולני, ונפל במהלך טבח שבעה באוקטובר כשהגן על חיילים ואזרחים.
רז פרץ ז"ל וארוסתו, נועם וייסמן, היו אמורים להתחתן ב-7 במרץ, והשיר יצא בתאריך בו הייתה אמורה להתקיים החתונה.
השיר נכתב מנקודת מבטו של רז, כאילו הוא מדבר לנועם מגן עדן, ומנחם אותה להמשיך הלאה בחייה.
הקליפ של השיר צולם בהשתתפות נועם וייסמן, שלבשה בו את שמלת הכלה שהייתה אמורה ללבוש בחתונתם.
ב-18 ביוני הוציא את הסינגל "שרירים".
ב-14 באוגוסט הוציא את הסינגל "סליחה שהתאהבתי בך".
ב-14 באוקטובר הוציא את הסינגל "מניאק אם לא ידעתי".
ב-7 בנובמבר הוציא את הסינגל "כל המילים".
ב-12 בינואר 2025 הוציא את הסינגלים "האישה הכי יפה בעולם" ו"סטלה פיצוצים".
"אושר כהן" הוא המיני-אלבום השישי של הזמר-יוצר הישראלי אושר כהן, שיצא לאור ב-9 באפריל 2025. האלבום כולל שלושה שירים, אשר נכתבו והולחנו על ידי כהן, בשיתוף פעולה עם יוצרים נוספים.
האלבום הופק על ידי כהן עצמו, בשיתוף עם תמיר צור.
המיני-אלבום יצא לאור לקראת חג הפסח, כאשר כהן ציין כי העבודה עליו נעשתה בלוח זמנים צפוף, מתוך רצון לשחרר מוזיקה חדשה לפני החג.
כהן כתב ברשתות החברתיות: .
שלושת שירי האלבום נכנסו למצעד ההיטליסט של מאקו: "גשם" למקום ה-18, "תחנונים" למקום ה-37 ו"בקבוק על המרפסת" למקום ה-44.
אבי אוחיון – כתיבה, הלחנה וקולות רקע (2)
אור גבאי – קולות רקע (2)
אושר כהן – שירה, כתיבה, הלחנה, עיבוד, הפקה מוזיקלית, קלידים, תכנותים, קולות רקע ומיקס (כל הרצועות), קלידים אתניים וכינורות (2)
איציק פיליבה – מאסטרינג (כל הרצועות)
דניאל ג'מל – כתיבה והלחנה (3)
יוני קובני – גיטרות ועוד (2)
יועד ניר – כינורות ותיווי (1)
לידור עייש – קלידים, תכנותים וקולות רקע (3)
מאיר משעלי – כינורות (3)
מור אוזן – גיטרות, תכנותיים וקלידים (2)
מיקי אביעוז – בס וגיטרות (1,3)
עידן בקשי – קולות רקע (2)
עמרי זליג – בוזוקי (3)
תמיר צור – עיבוד, הפקה מוזיקלית, קלידים, תכנותים, קלידים אתניים, קולות ומיקס (2)
אושרה אלפסי (נולדה ב-1972 בבית שמש) היא מחנכת, מנהלת חינוכית, מרצה ופעילה חברתית ישראלית.
מכהנת מאז 2020 כמנהלת אגף החינוך של המועצה האזורית חבל מודיעין.
אלפסי נולדה וגדלה בבית שמש.
היא בעלת תואר דוקטור לפילוסופיה (PhD) מאוניברסיטת בר-אילן (2013), תואר שני וראשון בחינוך מהאוניברסיטה העברית והתמחות בחדשנות פדגוגית ומיקוד בזהות.
עבודת הדוקטורט שלה עוסקת בקול המזרחי בשירה העברית ומחקרה התמקד בשירתו של ארז ביטון, חתן פרס ישראל לשירה, וכלל ראיונות אישיים עמו וניתוח יצירותיו.
על סמך המחקר פיתחה מודל פדגוגי בשם "אור פנימי" גישה המעודדת התאמה אישית של תכנים לזהות התרבותית של התלמיד.
לאחר שזכה ביטון בפרס ישראל (2015), הוא הגיע באופן אישי לביתה בכפר הנוער בן שמן, הודה לאושרה על חקירת שירתו והשפעתה על דורות צעירים, וברך אותה.
הובלת ועדת המשנה לספרות של ועדת ביטון תחת שר החינוך נפתלי בנט, קידום נרחב של חינוך מזרחי ושוויון הזדמנויות במערכת החינוך הישראלית, ניהול המאבק למניעת סגירת כפר הנוער ע"ש דוד רזיאל בהרצליה וקידום תיכון איינשטיין בכפר הנוער בן שמן להישגיות ושויון הזדמנויות.
אלפסי שמה דגש על שילוב מורשת יהדות המזרח בתוכניות הלימודים והעצמת תלמידים דרך זהותם התרבותית.
אושרה החלה את דרכה המקצועית בתיכון "שייבר" בבית שמש בו למדה.
היא החלה כמורה ומחנכת והתקדמה דרך הוראה, חינוך ותפקידי ריכוז.
אלפסי ליוותה מאות תלמידים ובוגרים, רבים מהם ממשפחות מזרחיות בפריפריה, ופיתחה את הגישה של שילוב זהות תרבותית כמקור כוח.
בעקבות התחרדות העיר בית שמש, עברה לגור בהרצליה.
ב-2005 הגיעה אלפסי כמורה לספרות ותנ"ך, וב-2006 מונתה למנהלת בית הספר.
המוסד עמד בפני סגירה ונוהל על ידי כונס נכסים.
אלפסי הובילה מאבק ציבורי-משפטי, הכפילה את מספר התלמידים מ-180 ליותר מ-400, ושיקמה את ההישגים והמוניטין.
ב-2010 חבר מנכ"ל העמותה מר חיים שגיא, לרשת עתיד שרכשה את הכפר.
כיום המוסד פועל כ"עתיד רזיאל הרצליה" והוא אחד מבתי הספר המבוקשים של הרשת.
2013–2021 — ניהול תיכון חקלאי איינשטיין, בכפר הנוער בן שמן.
אלפסי ניהלה במהלך שמונה שנים את התיכון השש-שנתי בכפר הנוער בן שמן (יהודים וערבים, חילונים ודתיים, תלמידים בסיכון גבוה).
פעלה להעלאת אחוזי זכאות לבגרות מ-20% לכ-96% (כולל מצטייני מנכל משה"ח) בעקבות כך זכתה שלוש פעמים במהלך כהונתה בפרס התגמול הדיפרנציאלי הלאומי הרחב: הפרס הגבוה ביותר של משרד החינוך לצמצום פערים והעלאת הישגים באוכלוסיות חלשות לדר אלפסי הוענקה תעודת הוקרה אישית ממנכ"ל משרד החינוך.
תחת שר החינוך נפתלי בנט, עמדה בראש ועדת המשנה לספרות של ועדת ביטון (בראשות ארז ביטון).
הובילה את המהפכה הגדולה בתולדות תוכנית הלימודים בספרות: הכנסת עשרות יצירות מזרחיות חדשות – הגדלת הייצוג המזרחי בסילבוס מכ-8% לכ-35%–40% – פיתוח יחידות לימוד על הגירה, זהות והמהפכה המזרחית – עדכון בחינות הבגרות הדו"ח יושם משנת תשע"ח והפך לחלק מרכזי ברפורמת בנט.
מנהלת אגף החינוך, מועצה אזורית חבל מודיעין הכוללת כ-3,000 תלמידים מגנים עד י"ב.
יוזמות מרכזיות: תוכנית "שני קצוות החבל", גני יער, חינוך סביבתי-חקלאי, חיזוק אנגלית דבורה וחדשנות דיגיטלית.
מרצה מ־2014 וכיום בתוכנית Ma בחוג ליהדות במכללה האקדמית קריית אונו.
הנחתה 7 שנים (2013–2020) מנהלים בתחילת דרכם בתוכנית "אבני ראשה"
אלפסי היא אחד הקולות הבולטים בחינוך המזרחי.
בפודקאסט "אור עולה ממזרח" (2025) הציגה את חזונה העוסק בזהות ישראלית רב-קולית כתחליף לכור ההיתוך, מרבה להתראיין ולהרצות על שוויון, זהות וחוסן לאומי דרך חינוך.
אלפסי נשואה לאהוד (אודי) אלפסי, מוזיקאי ויוצר מבית שמש, ולהם שלושה ילדים וחמישה נכדים.
אות או סיגנל הוא תנודה, גודל כלשהו התלוי בזמן או במרחב, או הפרעה, בעלי משמעות כלשהי.
השיטות להעברתם ועיבודם של אותות נחקרות בענפי התקשורת, תורת האינפורמציה, הנדסת חשמל, אלקטרוניקה ומדעי המח/ביולוגיה.
קיימים סוגים שונים של אותות.
בעולם הפיזיקלי כל גודל כמותי שניתן למדידה לאורך זמן ומרחב יכול להיקרא אות.
ישנם אותות מסוגים שונים: אותות חשמליים, אותות חזותיים, ודומה.
התנועה של חלקיק במרחב מסוים יכולה להיות אות כפונקציה של הזמן או המרחב או שילוב של שניהם.
כמו כן, מאחר שקול הוא תנודה של תווך מסוים, כגון אוויר, אות קול הוא ערך הלחץ כפונקציה של הזמן והמרחב.
מיקרופון מתמיר את אות הקול לאות חשמלי כפונקציה של הזמן בלבד.
בעולם החי, ישנם סוגים שונים של אותות המועברים בגופם של אורגניזמים.
אותות אלו יכולים להיות חומרים כימיים שונים, חומצות אמיניות, הורמונים ועוד.
הקולטנים השונים מאפשרים לתאים לזהות אותות מסוגים ספציפיים.
אם ערכי אות מסוים מוגדרים רק בנקודות זמן בדידות, אזי הוא קרוי "אות זמן בדיד" או "אות דיסקרטי", ונחשב כפונקציה ממספרים שלמים (נקודות זמן) למספרים ממשיים או מרוכבים.
"אות זמן רציף" מוגדר לכל ערך של הזמן והוא פונקציה ממספרים ממשיים או מרוכבים אל ערך ממשי או מרוכב.
ניתן לשדר אותות ממקום למקום, וכך ליצור תקשורת.
בהתאם לכך, מערכת תקשורת עושה שימוש באותות לצורך העברת מידע.
רעש הוא כל הפרעה בערוץ התקשורת, הגורמת לשינוי באות המועבר דרכו, כך שנוצרת שגיאה בפלט הסופי.
קליטה נחשבת מוצלחת רק אם יחס אות לרעש של האות שהתקבל במקלט היה גדול יותר מסף רגישות הקליטה של המקלט.
רעש רקע הוא תנודות אקראיות בסביבה.
הוא נחשב לגורם הפוגע ביכולת איתור האותות, בכך שהוא יוצר אפקט ממסך המפריע ליכולת העיבוד של מידע רלוונטי אודות האות.
עם זאת, במערכות לא ליניאריות מסוימות כמו מעגלים חשמליים ומערכות חישה ביולוגיות הנוכחות של רעש יכולה להעצים את היכולת לאתר אותות חלשים.
תופעה זו מכונה תהודה אקראית.
עיבוד אותות הוא ניתוח, הצגה, קידוד ופענוח של אותות.
ניתן להמיר אות מסוג מסוים לאות מסוג אחר באמצעות מתמר.
למשל, הפיכה של אות חשמלי לאות קולי, באמצעות רמקול.
תהליך הדיגיטציה חיוני לצורך עיבוד אותות ספרתי.
אושרי כהן (נולד ב-11 בינואר 1984) הוא שחקן, תסריטאי, במאי, זמר ומפיק מוזיקלי ישראלי.
היה מועמד לשלושה פרסי אופיר על משחקו בסרטים "הכוכבים של שלומי", "בופור" ו"איים אבודים".
כהן נולד וגדל בלוד למשפחה ממוצא בולגרי-ספרדי.
אימו ירדנה היא מנהלת בית ספר בעיר, אביו ניסים הוא בעלים של עסק של חלקי חילוף.
בשנת 1995 החל לשחק בסדרת הטלוויזיה "ג'ינג'י" בערוץ הראשון בתפקיד טל, ולאחר מכן השתתף גם בהצגה "ג'ינג'י".
בגיל 12, ב-1996 השתתף במחזמר "ספר הג'ונגל" בתפקיד מוגלי, כמחליפו של השחקן הראשי תום אבני.
בגיל 16 עבר עם משפחתו לראשון לציון, שם למד בתיכון מקיף ח' במגמת מנהל עסקים וכלכלה.
לפני שירותו הצבאי, כהן יצא לשנת שירות ב"גרעיני אמנויות", מסגרת אשר ידועה היום בתור תנועת תרבות.
שירת כחצי שנה בתור דפס ביחידת ההסרטה של חיל האוויר בצה"ל אך לאחר מכן שוחרר בטרם עת, דבר עליו ספג ביקורת בהמשך דרכו.
הנושא אף הובלט בביקורות על הסרטים "לבנון" ו"בופור", בהם גילם חייל קרבי.
כהן השתתף בהצגות "ערפל", "הקונצרט", "מבזק חדשות" (2000), "מכתב לנועה" (2001), "סיפורי הבימה", החליף את השחקן הצעיר איתי תורג'מן בהצגה "אישה, בעל, בית" (2003), "החולה ההודי" בתיאטרון בית ליסין (2005), "מוארים" (2006) ו"כל החיים לפניו" בתיאטרון הבימה (2007).
בחנוכה 2005 השתתף ב"פסטיגל גיבורי על" וגילם את דמותו של תומר בלום, נער צעיר וסקרן שיוצא למסע עם גיבורי על להציל את העולם.
בחנוכה 2007 השתתף במחזמר "נרניה - האריה, המכשפה וארון הבגדים" לצידם של טל מוסרי, אניה בוקשטיין, חני נחמיאס והנרי דוד.
בחנוכה 2009 שיחק במחזמר "זורו" לצידם של תום אבני, מירב פלדמן ויעקב כהן.
בשנת 2016 השתתף כהן במחזמר "בילי אליוט" בתפקיד טוני אליוט, אחיו הגדול של בילי.
במחזמר משתתפים גם אבי קושניר, דפנה דקל ודינה דורון.
בטלוויזיה, השתתף בסדרות "לאב דווקא", "מרחב ירקון", "על סיפורים ועל ילדים", "הפרקליטים", "אהבה מעבר לפינה", "ראש גדול" (2005), "השיר שלנו" החל מהעונה השנייה (2005–2007) וכן בעונה הרביעית של "החברים של נאור".
בשנת 2011, השתתף בפאנל המומחים בסדרה "האיש הכי מטומטם בעולם".
בשנת 2012, שיחק בסדרה הישראלית "נויורק", לצד איתי תורג'מן.
לאחר מכן השתתף בתוכנית המציאות "הישרדות VIP" בערוץ 10, אשר צולמה כשנה לפני כן אך לא שודרה מטעמי תקציב.
בתוכנית הוא פועל בתיאום עם חברו הטוב ושותפו לדירה, השחקן איתי תורג'מן, מודח, חוזר למשחק ושוב מודח.
הוא הפך לבסוף למושבע השני בחבר המושבעים של התוכנית.
עקב התוכנית התפרסמו יחסי הידידות ועסקיו עם עמיתו וחברו איתי תורג'מן וכן עלו שמועות שיחסיהם עלו על שרטון, בעיקר עקב יחסיו של תורג'מן עם אנה ארונוב שהייתה בין האנשים שתרמו להדחתו של כהן.
בסוף 2015 החל לשחק בסדרה הקומית הנועזת של yes "ג'וני ואבירי הגליל".
באותה שנה שיחק עם אפרת בוימולד ואחרים בתוכנית הסאטירה "הכל שפיט" (לשעבר "לאטמה") בערוץ הראשון.
ב-2015 שיחק בפרק אחד בסדרה האמריקאית "הומלנד" בתור יגאל.
ב-2017 גילם את ג'וזף בסדרה האמריקאית "McMafia".
בשנת 2018 שיחק תפקיד ראשי בסדרה "פמת"א" של כאן 11 בתור עו"ד דור קמינסקי.
בשנת 2020 השתתף בעונה השנייה של נינג'ה ישראל VIP במקצה מספר 2 והגיע למקום הרביעי.
בשנת 2022 השתתף בסדרת הטלוויזיה הקומית "חאנשי", ששודרה בערוץ "HOT3", לצידם של עליזה חנוביץ' והנרי וינקלר.
בשנת 2024 השתתף בסדרה "בקרוב אצלי" ששודרה בקשת 12 לצידה של עדי חבשוש.
בשנת 2025 השתתף בעונה הרביעית של תוכנית המציאות "הזמר במסכה", בתור האלפקה, והיה למודח ה-13 מהתוכנית.
בקולנוע, השתתף בסרטים "אינג'יל", "אוצרות הים האדום" (2001), "להיות כוכב" (2003), "הכוכבים של שלומי" (2003), ו"מדורת השבט" (2004), בתפקיד אורח בסרט "עד מדינה" (2005), השתתף בסרט לאגודת ע.ל.ם - סרט פרסומת למניעת אלימות.
בשנת 2007, שיחק בסרט "בופור" בבימויו של יוסף סידר והיה מועמד לפרס השחקן הטוב ביותר בפסטיבל ברלין ובטקס פרסי אופיר.
בשנת 2005, שיחק לצד לירון לבו ועמוס לביא בסרט הסטודנטים "החווה" בבימויו של אוהד דומב.
בשנת 2008, גילם את הדמות הראשית "מומו" ב"כל החיים לפניו".
שיחק בסרט "איים אבודים" בבימויו של רשף לוי שיצא לאקרנים ביולי 2008, והיה מועמד על תפקיד זה לפרס אופיר.
לאחר מכן, זכה בתחרות הפוצ'יוולי 2008. ב-2009, השתתף בסרט "לבנון" בבימויו של שמוליק מעוז.
ב-2014, שיחק בסרטו של שי כנות "שושנה חלוץ מרכזי", שם גילם את הדמות הראשית עמי שושן, כדורגלן מוכשר, הנאלץ להתחזות להומוסקסואל בעקבות הסתבכות עם מאפיונרים הסרט זכה לשבחים אך גם לביקורות מעורבות על אופן הצגת הקהילה הלהט"בית.
ב-2016 הופיע בתפקיד הראשי בסרטו של שי כנות "ארבע על ארבע".
בשנת 2018 שיחק בסרט "אישה עובדת" בבימויה של מיכל אביעד, בו כיכב לצד לירון בן-שלוש ומנשה נוי.
ב-2022 שיחק בסרט "השתיקה" בבימויו של שמי זרחין.
בשנת 2023 שיחק בסרט הפעולה האמריקאי "המהנדס" של הבמאי הישראלי דני א.
כהן היה מועמד פעמיים לתואר "השחקן המבטיח של השנה" בטקס פרס התיאטרון הישראלי, ואף זכה בפרס זה על תפקידו בהצגה "החולה ההודי".
ב-2013 הופיע בפרסומת של "בזק בינלאומי" לצד איתי תורג'מן.
ב-2014 פנה אושרי לתחום המוזיקה והוציא אלבום בשם "כפתורים".
החל ממרץ 2015 משמש כפרנזטור של חברת האופנה "מאניה ג'ינס" במקום עוז זהבי.
במאי 2016 הצטלם לקמפיין חדש, יוזמה משותפת של רשות הטבע והגנים ועמותת "אקואושן" הקוראת לשמירה על חופי ים נקיים.
במאי 2019 סיים קורס בקולנוע באקדמיה לקולנוע בניו יורק, במסגרתו הפיק חמישה סרטים קצרים.
בשנת 2020 יצר, ביים ושיחק בסרט הקצר "פיצה חדשה", שפורסם ביוטיוב ועוסק באובדן הפרטיות.
הוא בזוגיות עם סשה שורטוב.
באוקטובר 2024 נולדה לזוג בת.
אות היא סימן המייצג צליל בכתיבה בראשי תיבות (להבדיל משיטות כתב שבהן סימנים מיצגים הברות או מילים שלמות).
אוסף האותיות המצוי בשימוש בכתיבה בשפה מסוימת מכונה אלפבית.
עיצורים – אותיות שכל אחת מהן מייגת צליל מסוים בשפה המדוברת.
אמות הקריאה – אותיות המציינות תנועות, לאופן הגייתם של העיצורים.
רבים מהצלילים שמשקפים העיצורים משותפים לשפות רבות, ויחד עם זאת יש עיצורים ייחודיים לשפות מסוימות.
האות ח, למשל, מופיעה באלפבית העברי אך אין לה מקבילה באנגלית.
לאות J של האנגלית אין מקבילה בעברית, והיא מיוצגת באמצעות הצירוף ג'.
לאות W של האנגלית אין כל מקבילה בעברית (אם כי נהוג להביע בצירוף "וו" (שתי אותיות ו' ברצף)).
בשפות רבות מקובלות שתי צורות בסיסיות לרישומן של אותיות:
דפוס – אותיות המופיעות בטקסטים מודפסים, כגון ספרים, עיתונים ומסכי מחשב.
כתב – אותיות הנכתבות בכתב יד של אדם.
לעיתים משמשות אותיות כתב גם בדפוס, בעיקר למטרות דקורטיביות.
לצורה הבסיסית של האותיות יש ייצוגים גרפיים מגוונים, המונחים משיקולי עיצוב.
כל אחד מייצוגים אלה קרוי גופן.
בנוסף לדרך עיקרית זו של כתיבת אותיות, משמשות גם דרכים נוספות, למטרות מיוחדות, כגון:
כתב ברייל – ייצוג אותיות בצורה המאפשרת קריאתן על ידי עיוורים, באמצעות מישוש.
קוד ASCII – ייצוג פנימי של אותיות במחשב.
קוד מורס – להעברתן של אותיות במכשירי טלגרף.
אלפבית צלילי – המשמש להעברה אמינה של אותיות בערוצי קשר הסובלים מרעש.
הבחנה נוספת, המתקיימת באלפבית הלטיני, למשל, היא בין אות רגילה לאות גדולה.
בדרך כלל משמשת האות הרגילה, אך בתחילת משפט (ובמקרים נוספים) באה אות גדולה.
באלפבית העברי משתנה צורתן של האותיות כמנפצ כאשר הן מופיעות בסוף מילה, לצורה ךםןףץ.
בשפות מסוימות דוגמת ערבית, הינדית ולעיתים אף כתב יד באנגלית האותיות מתחברות.
צורתן של האותיות המקובלת בימינו משקפת התפתחות של אלפי שנות כתיבה, שבמהלכן חלו שינויים מהותיים בצורתן של האותיות.
אושרי גיטא (נולד ב-2 ביולי 1985) הוא כדורגלן עבר ישראלי ששיחק בעמדת החלוץ.
גיטא גדל במחלקת הנוער של מכבי חיפה ושיחק בקבוצה הבוגרת.
ערך את הופעת הבכורה שלו ב-16 בספטמבר 2003 בניצחון 1:3 במסגרת גביע הטוטו על הפועל רמת גן.
שיחק בין השאר בהפועל חיפה, מכבי אחי נצרת, הפועל נצרת עילית, הפועל עכו והפועל רעננה.
בעונת 2006/2007 שיחק בקבוצת הכח עמידר רמת גן, והיה שותף לירידתה לליגה הלאומית; שער שכבש באותה העונה נכנס לעשיריית השערים של העונה, נבחרי ערוץ הספורט.
בעונה שלאחר מכן, , חזר למכבי חיפה לעונה אחת וזכה עמה בגביע הטוטו.
לקראת עונת הושאל לבני סכנין.
בעונת סיכם לעונה בהפועל עכו, ולאחר מכן האריך את חוזהו בקבוצה לעונה נוספת, אך משלא הצליח להתברג להרכב הראשון, חתם בינואר 2011 לעונה וחצי בהפועל אשקלון, ממנה הושאל בינואר 2012 להפועל רעננה.
בקיץ 2012 חתם גיטא במועדון הפועל נצרת עילית, אולם כעבור זמן קצר, ב-25 ביולי 2012, הודיע על פרישתו מכדורגל ופנייה לעולם העסקי.
גיטא מחזיק בשיא לכדורגלן ישראלי בריצה ל-10 מטרים - 1.60 שניות; השיא הקודם, אותו שבר במכון וינגייט, היה שייך לאיגביני יעקובו (1.61).
אושרי סהר (נולד ב-20 במרץ 1973) הוא שחקן קולנוע, תיאטרון וטלוויזיה ישראלי.
סהר נולד בשם אושרי סויסה.
הוא בוגר בית הספר הגבוה לאמנויות הבמה בית-צבי (בוגר מחזור 2000).
בקולנוע שיחק בסרטים "ריח פועלים", "אנטארקטיקה" ו"סיפור גדול".
בסדרת הטלוויזיה "רביעיית רן" גילם את דמותו של אחד מארבעת האחים, גור, במאי תיאטרון המרותק לכיסא גלגלים.
בתיאטרון הלאומי הבימה שיחק, בין השאר, בהצגות "הקומיקאים", "הכבש השישה עשר", "חתונה מושלמת", "אנטיגונה" ו"שעה יפה ליוגה".
בשנת 2011 היה שותף להקמת תיאטרון תהל כששיחק את אד, בהצגה סיפור אהבה בשלושה פרקים.
בשנת 2014 שיחק בתיאטרון הספרייה בהצגה "בוגרשוב 34".
כיום סהר פועל כמנהל אנסמבל קול הנוער בשכונת יפו ד'
אושרי רואש (נולד ב-25 ביולי 1988) הוא כדורגלן עבר ישראלי ששיחק בעמדות הבלם והקשר האחורי בקבוצת הפועל חיפה.
רואש גדל במחלקת הנוער של הפועל חיפה, ובשנת 2006 זכה עם קבוצת הנוער באליפות ליגת העל לנוער, תחת הדרכתו של המאמן שלומי דורה, ולצידם של רן אבוקרט, רן יצחק ושמעון הרוש.
לאחר עונה זו זומן רואש לקבוצת הבוגרים וב-19 במאי 2007 ערך את הופעת הבכורה שלו בקריירה, במשחק מול הפועל נצרת עילית בליגה הלאומית.
בעונת 2007/2008 הפך לשחקן הרכב בקבוצה, ובעונה שלאחר מכן סייע לה להעפיל לליגת העל.
רואש שימש כקפטן הנבחרת הצעירה, וערך 19 הופעות במדיה, בהן כבש שער אחד.
באוקטובר 2010 זומן לראשונה לנבחרת ישראל על ידי מאמן הנבחרת לואיס פרננדס, אך לא יכול היה לשחק עקב פציעה.
ב-27 בדצמבר 2012 כבש רואש את שערו הראשון בקריירה, במשחק מול מכבי תל אביב במסגרת גביע הטוטו.
בעונת 2012/2013 זכה עם הפועל חיפה בגביע הטוטו.
ב-7 בדצמבר 2013 כבש את שער הבכורה שלו בליגת העל, בהפסד 1–3 להפועל באר שבע.
רואש שימש כקפטן הפועל חיפה ושיחק במועדון עד עונת 2016/2017, אשר בסופה פרש ממשחק פעיל.
אות ה-"!Wow" היה אות רדיו חזק מאוד שזוהה ב-15 באוגוסט 1977 על ידי הרדיו-טלסקופ "האוזן הגדולה" של אוניברסיטת המדינה של אוהיו, ונשא את סימני ההיכר הצפויים של תשדורת רדיו, אך האות לא הגיע מכדור הארץ או ממערכת השמש.
האות נמשך כ-72 שניות ולא זוהה שנית.
ג'רי אהמן, שגילה את האות בשעה שעבד על פרויקט סט"י, התרשם כל כך מההתאמה של האות לחתימה הצפויה של אות בין-כוכבי באנטנה של הרדיו-טלסקופ, עד שהקיף את האותיות שמציינות את העוצמה של האות בפלט המודפס של המחשב - "6EQUJ5", וכתב את ההערה "" בצדו של הדף.
הערה זו הפכה לשמו של האות.
ההדפס המקורי של אות ה-!Wow, יחד עם ההערה המפורסמת של אהמן, נשמר על ידי החברה ההיסטורית של אוהיו כמוצג היסטורי.
על אף שהאות לא נשא כל שיטת אפנון מוכרת - כלומר שיטה לקידוד מידע מעל גלי רדיו, האות נחשב לראייה לכאורה החזקה ביותר לתשדורת רדיו חוצנית שהתגלתה אי פעם.
הקוד 6EQUJ5 מתאר את השינוי בעוצמת האות.
הערך 'U' (עוצמה בין 30.00 ל-31.00) מתאר את העוצמה החזקה ביותר שנקלטה אי פעם על ידי הרדיו-טלסקופ.
בקנה מידה ליניארי, היה אות זה חזק מרעש חלל עמוק רגיל פי 30.
תדר 1420 מגה הרץ משמעותי למחפשי חיים תבונתיים מחוץ לכדור הארץ, משום שמימן, היסוד הנפוץ ביותר ביקום, מהדהד בערך ב-1420 מגה הרץ, ולכן צפוי שחוצנים יעשו שימוש בתדר כזה כדי להעביר אות חזק.
התדירות של אות ה-!Wow תאמה בקירוב קרוב מאוד את תדירות המימן, שהיא 1420.40575177 מגה הרץ.
שני הערכים השונים שניתנו לתדירות (1420.356 מגה הרץ ו-1420.4556 מגה הרץ) נמצאים באותו מרחק לתדירות המימן.
הראשון קטן בערך ב-0.0498 מגה הרץ מתדירות המימן, והשני גדול בערך ב-0.0498 מגה הרץ מתדירות המימן.
רוחב הפס של האות הוא פחות מ-10 קילו הרץ (כל עמודה בתדפיס מתאימה לערוץ רחב של 10 קילו הרץ; האות נמצא רק בעמודה אחת).
קביעת מקור האות הייתה מסובכת בגלל העובדה שהרדיו טלסקופ "האוזן הגדולה" השתמש בשתי אנטנות כדי לחפש סימנים, כל אחת מהן מצביעה על כיוון מעט שונה בגלל סיבוב כדור הארץ.
אות ה"וואו!" זוהה באחת מהאנטנות אבל לא בשנייה, אך תהליך עיבוד הנתונים בוצע באופן כזה שלא ניתן לדעת באיזו אנטנה האות נקלט.
לכן, קיימים שני ערכים אפשריים:
אזור זה של השמים נמצא בקבוצת הכוכבים קשת, דרומה כ -2.5 מעלות מקבוצת הכוכבים χ בקשת.
לכן τ בקשת הוא הכוכב הקרוב ביותר לשם שגלוי לעין.
הרדיו-טלסקופ "האוזן הגדולה" היה מקובע, וסרק את השמים תוך סיבוב כדור הארץ.
במהירות הסיבוב של כדור הארץ ורוחב החלון של הרדיו-טלסקופ, נצפתה כל נקודה בשמים במשך 72 שניות בלבד.
לכן, אות מתמשך צפוי להימשך 72 שניות בדיוק, כשהעוצמה מגיעה לשיאה אחרי 36 שניות -כאשר האות מגיע למרכז החלון של הרדיו-טלסקופ, ולאחר מכן צריכה להיות ירידה הדרגתית.
אות ה"וואו" נמשך כ-72 שניות, וההשתנות בזמן שלו תאמה אות רדיו ממקור אפשרי מחוץ לכדור הארץ.
חיפושים להופעה חוזרת של האות
האות היה צפוי להופיע בהפרש של 3 דקות מכל קרן, אבל זה לא קרה.
אהמן חיפש ללא הצלחה הופעה חוזרת של האות בחודשים שלאחר הגילוי.
ב-1987 וב-1989 נערך חיפוש אחר האות באמצעות מערך META של פרויקט סט"י (SETI), אבל הוא לא זוהה שוב.
במבחן איתור אות שנעשה ב-1995 עבור SETI, כיוון הרדיו-טלסקופ לאותה נקודה בשמיים שממנה הגיע אות ה-!Wow וסרק אותה כמה פעמים.
בבדיקה שנעשתה באמצעות המערך הגדול מאוד לא התקבל שום אות שדומה לאות ה-!Wow.
ב-1999 נערך חיפוש נוסף אחר האות באמצעות רדיו-טלסקופ בקוטר 26 מטר, אבל לא זוהה שום דבר שדומה לאות ה-!Wow.
השערות לגבי מקורו של האות
הסבר אפשרי לאות הוא נצנוץ חומר בין כוכבי של אות מתמשך חלש יותר, אף על פי שהסבר זה עדיין לא שולל את האפשרות שהאות הוא מלאכותי.
עם זאת, גם רדיו-טלסקופ עם רגישות גבוהה יותר באופן משמעותי, המערך הגדול מאוד, לא זיהה אות כזה, והסבירות שאות מתחת לדרגה של המערך הגדול מאוד יוכל להיקלט בגלל נצנוץ, היא סבירות נמוכה.
השערות אחרות כוללות מקור דמוי מגדלור מסתובב, פרץ חד פעמי ועוד.
כ-40 שנים מאוחר יותר הועלתה השערה כי מדובר בעקבות של שני כוכבי שביט שחלפו על פני כדור הארץ.
השערה זו ספגה ביקורת רבה מצד מדענים.
אושרה שורץ רעים היא קולנוענית, מרצה לקולנוע, תסריטאית, במאית, עיתונאית וסופרת, מבקרת סרטים לשעבר והיום עובדת בתנועה הרפורמית ומנהלת את קהילת אופיר בגבעתיים.
אושרה שוורץ נולדה בנתניה, גדלה באבן יהודה ולמדה בכפר סבא.
לאחר שירותה הצבאי כמורה חיילת, למדה בחוג לקולנוע ולטלוויזיה באוניברסיטת תל אביב, שם למדה גם ספרות והיסטוריה.
עוד בתקופת לימודיה, בשנת 1983, הפיקה בפועל את סרטו של עמוס גוטמן, "נגוע".
אחרי צילומי הסרט שימשה בו גם עוזרת העריכה שלו.
במהלך לימודים לתואר השני הייתה עוזרת הוראה ומתרגלת בחוג לקולנוע ולטלוויזיה באוניברסיטת תל אביב, בקורסים שונים ואף לימדה קורס מבוא בקולנוע ישראלי במסגרת B.A.
בשנת 2002 הייתה שותפה להקמה של קהילה מסורתית באבן יהודה ובהמשך - להקמה של קהילה רפורמית בשם "קהילת השחר".
מאז 2023 מנהלת את קהילת אופיר, קהילה רפורמית בגבעתיים, שמוביל הרב, חבר הכנסת, גלעד קריב.
עובדת במקביל באגף לפיתוח קהילתי בתנועה הרפורמית - יהדות מתקדמת בישראל.
בשנת 2025 פורסם הספר "יומן הפלאות" שכתבה ביחד עם עמליה מרגולין.
החל משנת 1986 שוורץ לימדה בבתי ספר לקולנוע.
מאז 2013 מלמדת קולנוע באוניברסיטה הפתוחה ומרצה במסגרות שונות.
במקביל, עבדה מאז שנת 1985 ככתבת קולנוע וכמבקרת סרטים, עיסוק שליווה אותה למעלה משני עשורים.
היא כתבה ב"להיטון", "דבר", "כותרת ראשית", "חדשות", השבועון "שישי", "טיים אאוט תל אביב" ועוד.
בשנת 1995 פורסם הספרון "קולנוע", שכתבה אושרה שוורץ בהוצאת פרולוג.
שוורץ ממשיכה לכתוב ולפרסם מאמרים בעיקר בנושא הקולנוע הישראלי ומאפייניו.
בשנת 1995 כתבה את התסריט לדרמת הטלוויזיה "אש זרה" (50 דקות), שביימה עמליה מרגולין.
שודרה בשידורי קשת בשנת 1996.
בשנת 1999 כתבה את התסריט והשתתפות בהפקת הסרט התיעודי "הקומדיאנטים", שביים ארנון גולדפינגר, עבור "שידורי קשת".
הסרט זכה בפרס "האוסקר הישראלי" (היום פרס אופיר) ובפרס הסרט התיעודי הטוב ביותר בפסטיבל חיפה.
הסרט הופץ ברחבי העולם, כולל הפצה מסחרית בארצות הברית, וזכה לשבחים.
בשנת 2003 כתבה וביימה, בשיתוף עם עמליה מרגולין, את הסרט התיעודי "מאה ילדים שלי", על פי סיפורה של לנה קיכלר זילברמן.
הסרט זכה בפרס החוויה היהודית בפסטיבל הקולנוע ירושלים.
הסרט הוקרן בפסטיבלים בעולם ובאירועי קולנוע חשובים, כמו מוזיאוני השואה בניו יורק ובפריס ובמוזיאון לתולדות יהודי פולין.
בשנת 2004 יצאה לאור מהדורה חדשה של ספרה של לנה קיכלר זילברמן, "מאה ילדים שלי" שערכה אושרה שוורץ, בהוצאת שוקן.
לאורך השנים כתבה שוורץ תסריטים שזכו לתמיכת קרנות ציבוריות בישראל, בין היתר השתתפה בכתיבת סרטיו של דן וולמן "אחות זרה" ו"ידיים קשורות".
בשנת 2008 נסעה ביחד עם וולמן למרוקו לסדנה לפיתוח סרטים עלילתיים, מטעם פרויקט EuroMed Audiovisual של האיחוד האירופי, במרקש.
שם פיתחו ביחד את התסריט "משורר בירושלים", על חייו ומותו של המשורר יעקב ישראל דה האן.
אושרה שוורץ עבדה עם הסופרת נאוה סמל על פרויקטים שמבוססים על ספריה "אישראל" ו"איך מתחילים אהבה".
אות אתנה הוא רומן-פנטזיה משנת 2012 שנכתב על ידי ריק ריירדן ומהווה את הספר השלישי בסדרת "גיבורי האולימפוס".
הספר מתמקד באנבת', פרסי, ליאו, פייפר, הייזל, פרנק וג'ייסון.
הספר זכה לביקורות חיוביות והיה לרב מכר כמו הספרים האחרים בסדרה ובסדרה הקודמת לה, "פרסי ג'קסון והאולימפיים".
שישה חודשים לאחר עלילת הספר "הגיבור האבוד" ליאו ואלדס סיים את בניית הספינה ארגו 2, שמשמשת את החצויים במשימתם לעצור את תחיית גאיה.
ג'ייסון גרייס, פייפר מקלין, אנבת' צ'ייס וליאו ואלדס בעצמו בליווי המאמן הדג' מגיעים בספינה למחנה יופיטר על מנת לפגוש את פרסי ג'קסון, הייזל לבסק ופרנק ז'אנג, החצויים האחרים מנבואת השבעה שעליהם להצטרף אליהם על מנת להצליח במשימתם.
כאשר ארגו 2, בעלת ראש הדרקון המאיים, מתעופפת מעל למחנה הרומי, אל הגבולות טרמינוס מופיע על הספינה ולא מאפשר להם לנחות במחנה.
לאחר מריבה אנבת' מציעה כפשרה לאפשר לספינה לרחף מעל המחנה מבלי לנחות בתוכו.
ליאו נשאר על סיפונה של ארגו 2 בעוד אנבת', פייפר וג'ייסון יורדים למחנה הרומי ומשתפים את החצויים האחרים בהרפתקאותיהם בבית הזאבים, שהתרחשו במסגרת מסעם לחילוץ יונו.
ריינה מראה לאנבת' את המחנה הרומי ומדברת איתה על הפער בין החצויים הרומים ליוונים.
שיחתן נקטעת כאשר אידולון, ישות שיכולה להשתלט על גופים של בני אדם, גורמת לליאו להפציץ את המחנה ללא שהוא זוכר מה ולמה הוא עשה זאת.
המתקפה הפתאומית גורמת לאוקטביאנוס, האוגור הפרנואיד של המחנה, לשכנע את החצויים הרומים שהחצויים היוונים הם איום ובכוונתם להשמיד את מחנה יופיטר.
בעקבות זאת שבעת החצויים נאלצים לברוח ומרגע זה ואילך הם נתונים במרדף של החצויים הרומים אחרי הספינה.
בדרך מזרחה אל הים התיכון, השבעה עוצרים כדי להשיג חומרים שדרושים להם לתיקון הספינה אחרי הקרב מעל רומא החדשה.
ליאו והייזל פוגשים את נמסיס שנותנת לליאו עוגיית מזל שתעזור לו בפתרון בעיה בתמורה למחיר גבוה, אך לא ידוע.
לאחר מכן הם פוגשים בנרקיסוס, שמאוהב בהשתקפות שלו על גבי לוח ארד שמימי הדרוש להם לתיקון הספינה.
בעזרת הנימפה אכו ליאו מצליח להסיח את דעתו של נרקיסוס בזמן שהייזל בורחת עם הארד השמימי.
לאחר חזרתם לספינה, החבורה נוסעת לקנזס וג'ייסון, פייפר ופרסי מחפשים את האל בכחוס.
הם מגלים שגם בכחוס קרוע בין התגלמותו הרומאית והתגלמותו היוונית, דיוניסוס.
הם מבקשים ממנו עזרה בלהרוג את הענקים התאומים, ובכחוס מתנה את עזרתו בהעלאת קורבן גדול.
בכחוס נעלם בעודו מתריע שמדובר במלכודת, ואידולונים משתלטים על פרסי וג'ייסון שנלחמים אחד בשני עד שפייפר מפסיקה את הקרב בעזרת דיבור ההקסמה שלה.
לאחר מכן בספינה, פייפר משתמשת בדיבור הקסמה פעם נוספת כדי להכריח את האידולונים להבטיח שיעזבו את הספינה ואת החצויים.
החבורה ממלאת אחר הנחיות בכחוס בשביל הכוונה בתוך רומא, ממשיכה במסע לאטלנטה ואז לצ'ארלסטון, שם מתקיים עימות חזיתי בין השבעה לחצויים מהמחנה הרומי.
כאשר הם מצליחים להימלט בספינה עם המפה, המרדף של הרומיים אחריהם נפסק, משום שנאסר על חצויים רומים להיכנס לארצות העתיקות.
בזאת המצב של פרנק, הייזל וג'ייסון, חצויים רומיים בעצמם, הופך לבעייתי יותר.
שבעת החצויים מתחילים את דרכם לארצות העתיקות: יוון ורומא.
הם מצליחים להערים על הרקולס, השומר על הכניסה לים התיכון במצר גיברלטר.